﻿ARHIEPISCOPIA ORTODOXĂ ROMÂNĂ DIN CELE DOUA AMERICI BISERICA SFÂNTUL NICOLAE The Romanian Orthodox Archdiocese in the Americas - St Nicholas Romanian Church 45-03 48 Av Woodside NY, 11377; www stnicholaschurch net HRISTOS A ÎNVIAT! IUBIŢI FRAŢI ÎNTRU HRISTOS DOMNUL, • Vă invităm să participați alături de noi la Sfânta Liturghie Arhierească săvârșită de IPS Arhiepiscop NICOLAE CONDREA la mânăstirea Sfântul Dimitrie cel Nou din Basarabi, Middletown, NY, duminică, 24 mai 2014, cu ocazia hramului – „Înălțarea Domnului”; PROGRAMUL LITURGIC ÎN PERIOADA 18 MAI – 1 IUNIE 2015 Miercuri 20 mai: Vecernie și Litie 6 30 PM Joi 21 mai: (†) ÎNĂLȚAREA DOMNULUI Utrenie și Sfânta Liturghie 8 30 AM Vineri 22 mai: Acatistul Sfântului Mina 6 30 PM Sâmbătă 23 mai: Utrenie, Sfânta Liturghie și Parastas 8 30 AM Duminică 24 mai: Utrenia și Sfânta Liturghie se vor săvârși la mânăstirea Sfântul Dimitrie cel Nou din Middletown,NY Miercuri 27 mai: Acatistul Sfântului Ioan Rusul 6 30 PM Vineri 29 mai: Acatistul Sfântului Mina 6 30 PM Sâmbătă 30 mai: Utrenie, Sfânta Liturghie și Parastas 8 30 AM Vecernie 6 30 PM Duminică 31 mai: (†) DUMINICA POGORÂRII SFÂNTULUI DUH Utrenie și Sfânta Liturghie 8 30 AM Luni 1 iunie: (†) SFÂNTA TREIME Utrenie și Sfânta Liturghie 8 30 AM Preot Paroh Marius Daniel Dumitrescu 718 784 4453 – fix ; 917 592 2571 – mobil EVANGHELIA DIN DUMINICA A SASEA DUPA PASTI n vremea aceea, trecând Iisus, a văzut un om orb din naştere Şi ucenicii Lui L-au întrebat, zicând: Învăţătorule, cine a păcătuit, acesta sau părinţii lui, de s-a născut orb? Iisus a răspuns: Nici el n-a păcătuit, nici părinţii lui, ci ca să se arate în el lucrările lui Dumnezeu Trebuie să fac, până este ziuă, lucrările Celui ce M-a trimis pe Mine; că vine noaptea, când nimeni nu poate să lucreze Atât cât sunt în lume, Eu sunt Lumina lumii Acestea zicând, a scuipat jos şi a făcut tină din scuipat şi a uns cu tină ochii orbului Şi i-a zis: Mergi să te speli în scăldătoarea Siloamului, care se tâlcuieşte: trimis Deci s-a dus şi s-a spălat şi a venit văzând Iar vecinii şi cei ce-l văzuseră mai înainte că era orb ziceau: Nu este acesta cel ce şedea şi cerşea? Unii ziceau: El este Alţii ziceau: Nu este el, ci seamănă cu el Dar acela zicea: Eu sunt Deci îi ziceau: Cum ţi s-au deschis ochii? Acela a răspuns: Omul care se numeşte Iisus a făcut tină, a uns ochii mei şi mi-a zis: Mergi la scăldătoarea Siloamului şi te spală Deci, ducându-mă şi spălându-mă, am văzut Zis-au lui: Unde este Acela? Şi el a zis: Nu ştiu L-au dus la farisei pe cel ce fusese oarecând orb Şi era sâmbătă în ziua în care Iisus a făcut tină şi i-a deschis ochii Deci, iarăşi îl întrebau şi fariseii cum a văzut Iar el le-a zis: Tină a pus pe ochii mei, m-am spălat şi văd Însă unii dintre farisei ziceau: Acest Om nu este de la Dumnezeu, fiindcă nu ţine sâmbăta Iar alţii ziceau: Cum poate un om păcătos să facă asemenea minuni? Şi era dezbinare între ei Au zis, deci, orbului iarăşi: Dar tu ce zici despre El, că ţi-a deschis ochii? Iar el a zis că Prooroc este Dar iudeii n-au crezut despre el că era orb şi a văzut, până ce n-au chemat pe părinţii celui ce vedea Şi i-au întrebat, zicând: Acesta este fiul vostru, despre care ziceţi că s-a născut orb? Deci cum vede el acum? Au răspuns, însă, părinţii lui şi au zis: Ştim că acesta este fiul nostru şi că s-a născut orb; dar cum vede el acum, noi nu ştim; sau cine i-a deschis ochii lui, noi nu ştim Întrebaţi-l pe el; este în vârstă; va vorbi singur despre sine Acestea le-au spus părinţii lui pentru că se temeau de iudei Căci iudeii puseseră acum la cale ca, dacă cineva va mărturisi că El este Hristos, să fie dat afară din sinagogă De aceea, au zis părinţii lui: Este în vârstă; întrebaţi-l pe el Deci, au chemat a doua oară pe omul care fusese orb şi i-au zis: Dă slavă lui Dumnezeu Noi ştim că Omul acesta e păcătos A răspuns deci acela: Dacă este păcătos, nu ştiu Un lucru ştiu că, fiind orb, acum văd Deci i-au zis: Ce ţi-a făcut? Cum ţi-a deschis ochii? Le-a răspuns: V-am spus acum şi n-aţi auzit? De ce voiţi să auziţi iarăşi? Nu cumva voiţi şi voi să vă faceţi ucenici ai Lui? Şi l-au ocărât şi i-au zis: Tu eşti ucenic al Aceluia, iar noi suntem ucenici ai lui Moise Noi ştim că Dumnezeu a vorbit lui Moise, iar pe Acesta nu-l ştim de unde este A răspuns omul şi le-a zis: Tocmai în aceasta stă minunea: că voi nu ştiţi de unde este şi El mi-a deschis ochii Şi noi ştim că Dumnezeu nu îi ascultă pe păcătoşi; dar, dacă este cineva cinstitor de Dumnezeu şi face voia Lui, pe acesta îl ascultă Din veac nu s-a auzit să fi deschis cineva ochii unui orb din naştere Dacă n-ar fi Acesta de la Dumnezeu, n-ar putea să facă nimic Au răspuns şi i-au zis: În păcate te-ai născut tot şi tu ne înveţi pe noi? Şi l-au dat afară Şi a auzit Iisus că l-au dat afară Şi, găsindu-l, i-a zis: Crezi tu în Fiul lui Dumnezeu? El a răspuns şi a zis: Dar cine este, Doamne, ca să cred în El? Şi a zis Iisus: L-ai şi văzut! Cel ce vorbeşte cu tine, Acela este Iar el a zis: Cred, Doamne! Şi s-a închinat Lui PREA TARZIU ? Ceea ce evocăm acum e de foarte mare importanţă, deoarece influenţează atitudinea noastră în faţa morţii Moartea ne lansează o provocare: să creştem la deplina noastră măsură, călăuziţi de o aspiraţie statornică, străduindu-ne necontenit a fi tot ceea ce putem fi, fără vreo nădejde că vom fi mai buni cândva, mai târziu, dacă nu ne îngrijim chiar azi să fim cum trebuie Dostoievski, în Fraţii Karamazov, spune că iadul poate fi rezumat în două vorbe: prea târziu! Numai amintirea morţii poate să ne motiveze să trăim astfel încât niciodată să nu fie cazul să ne confruntăm cu acest cuvânt înfricoşător, cu această evidenţă înfricoşătoare: „E prea târziu!" Cuvinte ce ar putea fi spuse, gesturi ce ar putea împlini o relaţie, nu mai pot fi făcute Asta nu înseamnă că trebuie să abandonăm orice intenţie de a mai făptui ceva în acest sens; acestea se vor putea împlini altcumva, dar vor fi scump plătite, cu preţul unei mai mari frământări a sufletului Aş dori să ilustrez cu un exemplu, ca să fie mai pe înţeles Cu mulţi ani în urmă, un bătrân de vreo optzeci de ani a venit să mă vadă Voia să-mi ceară un sfat, fiindcă nu mai putea continua să trăiască în starea de zbucium şi neîmpăcare ce-l stăpânise timp de şaizeci de ani In timpul războiului civil din Rusia, el ucisese o fată pe care o iubea şi care îl iubea Se îndrăgiseră mult şi intenţionau să se căsătorească, dar în timpul unui schimb de focuri ea a ţâşnit dintr-odată, traversând linia de foc, şi a fost prea târziu ca el să oprească împuşcătura Vreme de şaizeci de ani nu şi-a mai putut afla liniştea Nu numai că pusese capăt unei vieţi care îi fusese infinit de dragă, dar curmase în plină floare firul vieţii nespus de preţioase a fetei pe care o iubea Mi-a spus că s-a rugat implorând iertare de la Domnul, spovedindu-se cu pocăinţă, primind dezlegare şi împărtăşindu-se cu Sfintele Taine, şi că făcuse tot ceea ce-i trecuse prin minte lui şi celor către care se îndreptase pentru sfat, dar tot nu-şi putea găsi pacea Sub inspiraţia harului şi mişcat de o profundă simpatie şi compasiune, i-am spus: „Te-ai adresat lui Hristos pe Care nu L-ai ucis, unor preoţi cărora nu le-ai făcut nici un rău De ce nu te-ai gândit însă niciodată să te adresezi şi tinerei fete pe care ai ucis-o, cerându-i iertare?" S-a arătat surprins Oare Dumnezeu nu poate ierta? Nu este El singurul care poate ierta păcatele oamenilor pe pământ? Desigur că aşa este Dar i-am sugerat că dacă fata pe care o împuşcase îl iartă, ea ar putea chiar mijloci pentru el şi atunci însuşi Domnul nu ar fi indiferent la cererea ei I-am sugerat că ar trebui ca după rugăciunea de seară să stea şi să-i spună fetei durerea şi zbuciumul minţii şi a inimii pustiite, suferinţele pe care le îndurase în toţi aceşti şaizeci de ani, şi să-i ceară iertare, cerându-i apoi să mijlocească pentru el şi să-L roage pe Dumnezeu să-i trimită pace în inimă ca semn că a fost iertat Aşa a şi făcut şi astfel a dobândit într-un sfârşit pacea sufletului Deci ceea ce a rămas nerezolvat pe pământ îşi poate găsi o dezlegare, şi ceea ce nu şi-a aflat iertare pe pământ poate fi tămăduit mai târziu, dar cu preţul unor ani de durere şi remuş-cări, de zbucium şi de lacrimi MITROPOLITUL ANTONIE DE SUROJ PE CINE LUPTĂ MAI MULT DIAVOLUL? Diavolul pe toți îi luptă, fiindcă vrea ca pe toți să-i ducă în iad Dar cel mai mult îi luptă pe cei virtuoși, pe cei care luptă cu râvnă „lupta cea bună a credinței”, pe cei care au roade duhovnicești Precum copiii aruncă pietre în nucii care au roade, tot astfel și diavolul aruncă cu pietre în cei care au roade duhovnicești Și precum furul merge să fure acolo unde există comori pământești, tot astfel și diavolul merge să fure acolo unde există roade duhovnicești Sfințitul Hrisostom spune că „furul nu vine acolo unde este trestie și iarbă, ci acolo unde este aurul, argintul, mărgăritarul Nu merge să fure colibe de paie sau barăci de lemn Fiindcă acolo nu există lucruri de valoare Ci el merge la casele bogate, care au bani mulți, argint, aur sau alte lucruri de valoare Merge la mese și la … , acolo unde va umple sacul Tot astfel și diavolul, „nu intră unde este desfrânatul, necinstitorul, răpitorul, lacomul” (EPE 33, 406) Nu merge să-i războiască pe cei lipsiți de virtute, pe necinstitori, pe răpitori sau pe lacomi, căci pe aceștia îi are legați cu acea patimă și îi înșeală cu ușurință Mai mult de muncă are atunci când merge să războiască monahi nevoitori, care pășesc cu statornicie pe calea sfințirii, sau pe creștinii ce se nevoiesc cu râvnă și întru cunoștință Într-o altă omilie a sa, Părintele cel cu cuvintele de aur observă că pirații nu atacă corăbiile ce transportă nisip, fiindcă nisipul este material ieftin și atât de greu, pe care nimeni nu se ostenește să-l care cu spatele Pirații atacă corăbiile ce transportă avuții nenumărate sau mărfuri foarte valoroase Tot astfel și diavolul, îi atacă pe creștinii care au virtute și sfințenie Din Sfânta Scriptură aflăm că diavolul a pus câinii săi de vânătoare și câuta să-l ucidă pe profetul de foc Ilie L-a întemnițat și a tăiat capul propovăduitorului pocăinței, Cinstitului Înaintemergător! A aruncat săgețile cele înfocate asupra înțeleptului și preafrumosului Iosif, care era un diamant duhovnicesc, preînchipuire a lui Hristos! A războit pe mult-răbdătorul Iov, care era un om integru, drept, temător de Dumnezeu și care se depărta de tot ce era rău și viclean Este un ispititor atât de neobosit și lipsit de orice șovăire, încât a mers în pustie să ispitească chiar și pe Domnul nostru! Cum, așadar, să nu atace și viețile noastre? Același lucru face și cu noi urâtorul de oameni Dacă vede că pășim cu statornicie pe calea poruncilor lui Dumnezeu, se străduiește să ne abată Dacă vede că-L mărturisim pe Hristos, caută să ne astupe gura Dacă vede că facem bine, aduce piedici ca să ne oprească Dacă vede că ne rugămcu fierbințeală, aduce căscat și somnolență, ca să încetăm să ne mai rugăm Urmărește cum Îl adorăm pe Dumnezeu Dacă vede că gândul nostru pleacă foarte departe sau se umple de zgomotul grijilor lumești, diavolul rămâne foarte mulțumit Dacă însă participăm conștient la dumnezeieștile Slujbe, începe să ne războiască Ne aduce amintiri din anii copilăriei, lucrări pe care le-am lăsat nerezolvate, telefoane urgente pe care trebuia să le dăm și altele asemenea Și dacă nu reușește că abată atenția noastră, cheamă și alți demoni ca să-l ajute Urmărește cum studiem Sfânta Evanghelie Dacă vede că mintea noastră nu pătrunde în noimele dumnezeieștilor cuvinte, diavolul nu se neliniștește prea mult Dacă însă suntem pământ bun și ascultăm cuvântul lui Dumnezeu cu dorire, pe care cu ardoare îl studiem zi și noapte, pe care-l ascundem adânc în inima noastră ca pe o comoară și-l avem povățuitor în viața noastră, diavolul face să fie cu putință cele ce sunt cu neputință, ca să încetăm citirea cuvântului dumnezeiesc și să ne ocupăm cu altceva Din cele scrise înțelegem cât de viclean este vrăjmașul, cât de înșelătoare sunt meșteșugirile lui, cu care se străduiește să ne înșele, cu câtă turbare își săvârșește lucrarea lui cea infernală și cu câtă dibăcie răpește orice prilej ce se ivește, ca să ne îndepărteze Însă noi să nu ne temem de el, căci mai mare este Cel ce e în voi, decât cel ce este în lume (1 Ioan 4, 4) Să învățăm să distingem cursele lui și să ne luăm din timp măsurile de precauție, ca să nu ne lăsăm covârşiţi de satana, căci gândurile lui nu ne sunt necunoscute (2 Corinteni 2, 11), scrie Apostolul Pavel Dar mai mult decât toate să ne smerim, căci diavolul nu suferă smerenia De îndată ce ne smerim, el pleacă de lângă noi Așadar, să nu părăsim meterezele noastre, oricât ne-ar război satana Sufletul netrândav ridică împotriva lui pe draci, dar înmulțindu-se ispitele, se înmulțesc și cununile, spune Sfântul Ioan Scărarul 